“แบงก์กรุงเทพ” จัดสัมมนาออนไลน์ “วัคซีน COVID-19 กับความหวังเศรษฐกิจไทย”
“แบงก์กรุงเทพ” จัดสัมมนาออนไลน์ “วัคซีน COVID-19 กับความหวังเศรษฐกิจไทย”
16 ธ.ค. 2563

นายวีระศักดิ์ สุตัณฑวิบูลย์ รองผู้จัดการใหญ่ ธนาคารกรุงเทพ จำกัด (มหาชน) หรือ BBL พร้อมคณะผู้บริหาร ร่วมให้การต้อนรับ 2 กูรูผู้เชี่ยวชาญ นายวิฑูรย์ วงศ์หาญกุล ประธานกรรมการ บริษัท ไบโอเนท–เอเชีย จำกัด ในฐานะผู้เชี่ยวชาญด้านอุตสาหกรรมวัคซีน  และ ดร.กอบศักดิ์ ภูตระกูล รองผู้จัดการใหญ่ ธนาคารกรุงเทพ ในฐานะกูรูด้านเศรษฐกิจ โอกาสธนาคารจัดสัมมนาออนไลน์ หัวข้อ “วัคซีน COVID-19 กับความหวังเศรษฐกิจไทย” เพื่อร่วมฉายภาพการพัฒนาวัคซีนโควิด 19 ทั่วโลก และเจาะลึกพัฒนาการของผู้ผลิตวัคซีนไทย
พร้อมกับจับสัญญาณเศรษฐกิจโลก แล้ววิเคราะห์โอกาสเศรษฐกิจของประเทศไทยหากโลกมีวัคซีนโควิด โดยมี นายสุทธิชัย หยุ่น นักสื่อสารมวลชนแถวหน้าของเมืองไทย เป็นผู้ดำเนินรายการ
สำหรับ การจัดสัมมนาออนไลน์ดังกล่าวธนาคารกรุงเทพได้จัดขึ้นอย่างต่อเนื่อง เพื่อส่งเสริมความรู้แก่ผู้ประกอบการธุรกิจอย่างรอบด้าน ทั้งสถานการณ์โลก ทิศทางเศรษฐกิจไทย ตลอดจนเทรนด์ใหม่ๆ ที่เกิดขึ้น ทั้งนี้ เพื่อให้ผู้ประกอบการได้เรียนรู้ ปรับตัว และก้าวทันต่อการเปลี่ยนแปลงของธุรกิจในยุคดิจิทัล